
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 59  
                                                              din 25 aprilie 2024
privind preluarea unui contract de închiriere

Consiliul Local al Municipiului Sighişoara, întrunit în ședință ordinară,


Luând act de proiectul de hotărâre, înregistrat cu nr. 12.192/01.04.2024 şi la Consiliul Local Sighișoara cu nr. 14.446/18.04.2024, de referatul de aprobare, înregistrat cu nr. 12.193/01.04.2024, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere cererea, înregistrată la Municipiul Sighişoara cu nr. 9.756/13.03.2024, formulată de numita Cioanta Silvia - Codruţa și numita Cioanta Monica Sorina, prin care se solicită preluarea contractului de închiriere nr. 85/30.06.2022, așa cum a fost modificat și completat prin actul adițional nr. 1/30.06.2022, având ca obiect terenul în suprafaţă de 263 mp., situat în Sighișoara, str. Cloșca nr. 1, de la actualul chiriaș al terenului, Cioanta Silvia, ale cărei moștenitoare sunt solicitantele, potrivit certificatului de moştenitor nr. 20/14.02.2024, anexat;

Având în vedere contractul de închiriere nr. 85/30.06.2022, așa cum a fost modificat și completat prin actul adițional nr. 1/30.06.2022, încheiat între Municipiul Sighișoara, în calitate de proprietar/administrator și numita Cioanta Silvia, în calitate de chiriaș, având ca obiect terenul situat în Sighișoara, str. Cloşca, nr. 1, în suprafață de 263 mp., aferent apartamentului 1, din terenul în suprafață totală de 623 mp., cu categoria de folosință curți - construcții, înscris în C.F. nr. 52011 Sighișoara (C.F. vechi 9690 și nr. top. 2097/2), cu nr. cad./nr. top. 52011, cu destinația de teren curte;

Având în vedere că, potrivit extrasului C.F. nr. 52011 (C.F. vechi nr. 9690, nr. top. 2097/2) Sighişoara, cu nr. cad./nr. top. 52011, terenul aferent construcției - casă de locuit situată în Municipiul Sighișoara, str. Cloşca, nr. 1, ap. 1, are suprafața de 263 mp.;

Având în vedere extrasul C.F. nr. 52011-C1-U1 (C.F. vechi nr. 9690/I, nr. top. 2097/2/1) Sighişoara, sub nr. cad/nr. top. 52011-C1-U1, dreptul de proprietate asupra construcției – casă de locuit, situată în Sighișoara, str. Cloşca, nr. 1, aparţine numitelor Cioanta Silvia - Codruţa și Cioanta Monica Sorina;

Având în vedere că imobilul de natură teren, care face obiectul contractului de închiriere amintit mai sus, se află situat în intravilanul Municipiului Sighişoara şi este cuprins în listele de inventar al Municipiului Sighişoara – domeniul privat;

Având în vedere că, prin preluarea contractului de închiriere 85/30.06.2022, așa cum a fost modificat și completat prin actul adițional nr. 1/30.06.2022, nu sunt afectate planurile de sistematizare şi că bunul închiriat nu face obiectul Legii nr. 10/2001, republicată, cu modificările şi completările ulterioare, și al Legii nr. 247/2005;

Având în vedere prevederile art. 555 - 566 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanţei de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 227/2015 privind Codul Fiscal, cu modificările și completările ulterioare;

Având în vedere prevederile Legii nr. 207/2015 privind Codul de procedură fiscală, cu modificările și completările ulterioare;

Având în vedere prevederile Hotărârii Consiliului Local Sighişoara nr. 87/27.04.2023 privind stabilirea impozitelor si taxelor locale pentru anul 2024, anexa nr. 8 – Nivelul taxelor şi chiriilor pentru bunurile aparţinând domeniului public şi privat al Municipiului Sighişoara;

Ținând cont de faptul că în urma preluării contractului de închiriere se aduc venituri suplimentare la bugetul local;
  Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 12.194/01.04.2024, prin care se propune preluarea unui contract de închiriere;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „b” și alin. (14), art. 139 alin. (1) și alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E:

   Art. 1. (1) Se aprobă, cu data de 01.05.2024, preluarea contractului de închiriere nr. 85/30.06.2022, așa cum a fost modificat și completat prin actul adițional nr. 1/30.06.2022, având ca obiect terenul aferent locuinței – apartamentul nr. 1, situat în Municipiul Sighișoara, str. Cloșca, nr. 1, în suprafață de 263 mp. din terenul în suprafață totală de 623 mp., cu categoria de folosință curți - construcții, înscris în C.F. nr. 52011 Sighișoara (C.F. vechi 9690 și nr. top. 2097/2), cu nr. cad./nr. top. 52011, cu destinația de teren curte, de către numitele Cioanta Silvia - Codruţa și Cioanta Monica Sorina, de la actualul chiriaș al terenului, numita Cioanta Silvia, mama petentelor, urmare a decesului acesteia și ale cărei moștenitoare sunt petentele, potrivit certificatului de moştenitor nr. 20/14.02.2024.
   (2) Durata termenului de închiriere rămasă din durata iniţială de 5 (cinci) ani a contractului de închiriere este de 3 (trei) ani şi 2 (două) luni, respectiv de la data de 01.05.2024 până la data de 30.06.2027, cu posibilități de prelungire, conform contractului.

   (3) Cuantumul chiriei va fi actualizat conform art. 5 alin. (1) din anexa nr. 8 - Nivelul taxelor și chiriilor pentru bunurile aparținând domeniului public și privat al Municipiului Sighișoara la Hotărârea Consiliului Local Sighișoara nr. 87/27.04.2023 privind stabilirea impozitelor și taxelor locale pentru anul 2024, la data preluării contractului conform art. 1 alin. (1) din prezenta hotărâre și se va indexa anual cu indicele de inflaţie. Indexarea va opera începând cu anul calendaristic următor anului de încheiere a contractului.
   (4) Restul clauzelor contractuale din contractul de închiriere, așa cum a fost preluat potrivit art. 1 alin. (1) din prezenta hotărâre, îşi menţin valabilitatea între Municipiul Sighişoara şi numitele Cioanta Silvia - Codruţa și Cioanta Monica Sorina.

   Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică şi Biroul Juridic din cadrul Municipiului Sighişoara.

   Art. 3. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,
  

         Stupariu Călin                            
                                                                                                         Contrasemnează pentru legalitate
                                    SECRETARUL GENERAL al municipiului,

                                                            Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Arhitectul Șef;

  1 ex. Direcţia Arhitect Șef;

  3 ex. Serviciul Evidența Patrimoniului și Fond Locativ;

  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;

  1 ex. Biroul Juridic.

14 ex.  

B.A.

